**Molėtų rajono savivaldybės taryba**

**SPRENDIMAS**

**DĖL DIDŽIAUSIO LEISTINO darbuotojų, dirbančių pagal darbo sutartis, PAREIGYBIŲ SKAIČIAUS MOLĖTŲ RAJONO SAVIVALDYBĖS BIUDŽETINĖSE ĮSTAIGOSE nustatymo**

2023 m. rugsėjo    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 15 straipsnio 2 dalies 9 punktu ir atsižvelgdama į Molėtų rajono savivaldybės mero 2023 m. rugsėjo 18 d. potvarkį Nr. B3-427 „Dėl didžiausio leistino darbuotojų, dirbančių pagal darbo sutartis, pareigybių skaičiaus Molėtų rajono savivaldybės biudžetinėse įstaigose nustatymo“, Molėtų rajono savivaldybės tarybos 2023 m. rugsėjo 7 d. sprendimą Nr. B1-194 „Dėl Molėtų rajono savivaldybės dalyvavimo pilotiniame modelyje „Bendra priešgaisrinės saugos užtikrinimo sistema – kokybiška ir patikima pagalba nelaimės atveju“, pritarimo jungtinės veiklos sutarties sudarymui ir įgaliojimų suteikimo“, Molėtų kultūros centro 2023 m. rugsėjo 5 d. raštą Nr. (1.7) SR-94 „Dėl didžiausio leistino pareigybių skaičiaus padidinimo“, Molėtų rajono Kijėlių specialiojo ugdymo centro 2023 m. rugsėjo 13 d. raštą Nr. S-15(1.6) „Dėl papildomos mokytojo padėjėjo pareigybės bei didžiausio leistino pareigybių skaičiaus įstaigoje“, Molėtų progimnazijos 2023 m. rugsėjo 13 d. raštą Nr. Sd-101 „Dėl pareigybių skaičiaus didinimo“, Molėtų „Vyturėlio“ vaikų lopšelio-darželio 2023 m. rugsėjo 14 d. raštą Nr. SD-126 „Dėl didžiausio leistino pareigybių skaičiaus“, Molėtų pradinės mokyklos 2023 m. rugsėjo 14 d. raštą Nr. SD-98 „Dėl didžiausio leidžiamo pareigybių skaičiaus keitimo“, Molėtų r. Alantos gimnazijos 2023 m. rugsėjo 14 d. raštą Nr. D10-128 „Dėl didžiausio leidžiamo pareigybių skaičiaus“,

Molėtų rajono savivaldybės taryba n u s p r e n d ž i a:

1. Nustatyti didžiausią leistiną darbuotojų, dirbančių pagal darbo sutartis, pareigybių skaičių Molėtų rajono savivaldybės biudžetinėse įstaigose (pridedama).

2. Nustatyti, kad šis sprendimas įsigalioja 2023 m. spalio 2 d.

3. Pripažinti netekusiu galios Molėtų rajono savivaldybės tarybos 2021 m. gruodžio 23 d. sprendimą Nr. B1-266 „Dėl didžiausio leistino pareigybių skaičiaus Molėtų rajono savivaldybės biudžetinėse įstaigose patvirtinimo“ su visais papildymais ir pakeitimais.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras